U utorak se održava skupština Podravke na kojoj će biti odabran novi Nadzorni odbor koji će odlučivati o sudbini aktualne uprave. Gost emisije Točka na tjedan N1 televizije bio je predsjednik Uprave Podravke Zvonimir Mršić

Hoćete li biti šef uprave i sljedeće nedjelje? To će odlučiti NO tijekom sljedećeg tjedna. NO će vjerojatno doživjeti promjene, ući će neki vladini "izabranici", priča se da će Vas smijeniti. Moguće da imate insajderske informacije, meni nitko nije rekao. Promijenili smo u Podravci korporativni način upravljanja. Očekujem da novi NO, koji će pretpostavljam biti dopunjen, na skupštini dioničara u utorak radi u interesu kompanije.

Znači da može i uhljeb napraviti dobar posao?



Stvarno mislim da nisam uhljeb. Godine 1990. sam došao u Podravku raditi i bio sam do 1998., kada sam potražio neke druge poslovne izazove. Imao sam poriv pomoći lokalnoj zajednici i mislim da sam ostavio pečat kao gradonačelnik Koprivnice. To je grad koji nema prirez, ima najmanje cijene komunalnih usluga, grad koji je sagradio pasivne kuće, ima najbolju kvalitetu života... Godine 2003. sam razgovarao s NO-om da se vratim u Podravku, pa onda i 2009., a u 2011. su se za to stvorili uvjeti. NO je pokazao povjerenje mom timu i meni i mislim da smo to i opravdali.